
Segélyallokáció Afrikában:trendek és donor érdekeltségek az elmúlt két évtizedben

A hidegháború végével a világ többi részéhez hasonlóan, a szubszaharai afrikai térségben is jelentős változások történtek mind politikai, mind gazdasági téren. Ez az öt legfőbb bilaterális segélyező: az Egyesült Államok, Franciaország, Németország, Japán és az Egyesült Királyság segélyezési politikájára is hatással volt. Dolgozatom célja az, hogy alapvető ökonometriai módszertannal megvizsgáljam, hogy milyen tényezők magyarázták a bilaterális segélyek eloszlását Szubszaharai Afrikában, az 1990 és 2009 közötti időszakban. Az 1990 előtti időszak fejlesztési politikáinak elemzése alapján, három fontosabb hipotézist tesztelek, egy 45 afrikai országot magában foglaló adatbázissal: (1) a donorok gazdasági érdekeltségének meglétét, (2) demokratikusabb politikai rendszerek kedvezőbb támogatottságát és (3) a gazdasági fejlettség alapján eltérő segélyezési szinteket.



